Lav et referat af nedenstående tekst:

Tekst:
Det var med en machetelignende kniv, at en dansk mand og hans familie blev myrdet i en forstad til byen Stettin i Polen. Det skriver eb.dk på baggrund af en obduktion af familien. Den 62-årige Benny Weiss, hans 38-årige søn Brian Weiss og hustruen Alicja Weiss blev dræbt i deres villa natten mellem den 24. og 25. april. - Ligsynet viser, at Alicja og Benny døde af massive blødninger i forbindelse med nogle dybe stiksår, siger Malgorzata Wojciechowicz, der er pressetalsmand for anklagemyndigheden i Stettin, til netmediet. Benny Weiss blev stukket i hals og nakke, mens Alicja Weiss' blødning skyldes et stiksår ved halsen. Obduktionen af sønnen viste, at han også var blevet stukket i halsen. Han havde desuden mærker efter strangulering. /ritzau/

Referat:
Massive blødninger fra dybe stiksår er dødsårsagen, viser obduktion af de tre dræbte fra dansk familie i Polen